ሚንስቴሩ ወደ የመን ስትጓዝ በሰጠመችው ጀልባ ህይወታቸውን ባጡ ኢትዮጵያውያን ሞት የተሰማውን ጥልቅ ሀዘን ገለፀ
 ከ70 በላይ ስደተኞችን አሳፍራ ወደ የመን ስትጓዝ በሰጠመችው ጀልባ ህይወታቸውን ባጡ ኢትዮጵያውያን ሞት የተሰማውን ጥልቅ ሀዘን የውጪ ጉዳይ ሚንስቴር ገለፀ።የውጪ ጉዳይ ሚንስቴር መስሪያቤቱ ቃል አቀባይ አምባሳደር ዲና ሙፍቲ ለፋና ብሮድካስቲንግ ኮርፖሬት እንዳሉት ሚንስቴር መስሪያቤቱ በተከሰተው አደጋ ክፉኛ አዝኗል።ለሟች ቤተሰቦችም መፅናናትን ይመኛል ብለዋል ቃል አቀባዩ ።ሚንስቴሩ በአደጋው ለህልፈት የበቁትን ኢትዮጵያውያንን ማንነትና የአደጋውን መንስኤ አጣርቶ ዝርዝር መግለፃ በቅርቡ እንደሚሰጥም ነው አምባሳደር ዲና የተናገሩት ።በብዛት ኢትዮጵያውያን ስደተኞችን አሳፍራ ወደ የመን ስትጓዝ የነበረች ጀልባ ሰጥማ 70 የሚደርሱ ሰዎች ለህልፈት መዳረጋቸው እና ለጀልባዋ መስጠም ምክንያት የሆነውበጊዜው የነበረው ከባድ ንፋስ እና ማእበል እንደሆነ የየመን የፀጥታ ሀላፊዎች መግለፃቸውም አይዘነጋም ።በየአመቱ በሺዎች የሚቆጠሩ ስደተኞች የመን ለመግባት የቀይ ባህርን ሲያቋርጡ አብዛኛዎቹ ህይወታቸውን እንደሚያጡ ተያይዞ ተጠቅሷል። (ኤፍ.ቢ.ሲ)